《励学》
唐代·王建

买地不肥实，其繁系耕凿。良田少锄理，兰焦香亦薄。

勿以听者迷，故使宫徵错。谁言三岁童，还能分善恶。

孜孜日求益，犹恐业未博。况我性顽蒙，复不勤修学。

有如朝暮食，暂亏忧陨获。若使无六经，贤愚何所托。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。